Video: Haweloses stig dalk brand in kultuursentrumDie Kouga-kultuursentrum (Foto: ecobuilddesign.com) ŉ Gedeelte van die Kouga-kultuursentrum op Humansdorp in die Oos-Kaap is Dinsdagoggend in ŉ brand verwoes. Dié sentrum word as ŉ ikoniese gebou op die dorp beskou en beskik oor ŉ unieke Afrika-ontwerp. Volgens Horatio Hendricks, burgemeester van die Kouga-munisipaliteit, het hawelose mense na wat verneem word vroegoggend ŉ vuur in die sentrum gemaak. Die vlamme het glo buite beheer geraak en in die gebou versprei. “ŉ Ondersoek is van stapel gestuur om vas te stel of die brand opsetlik gestig is of ŉ ongeluk was,” het Hendricks aan Maroela Media bevestig. Volgens Hendricks is die munisipaliteit se brandweer omstreeks 05:30 na die sentrum ontbied. Brandbestryders het daarin geslaag om die brand spoedig in bedwang te bring. “Weens die grasdak het die gebou vinnig vlamgevat en omtrent die helfte van die sentrum is in die brand verwoes. Geen beserings is aangemeld nie.” Die sentrum, wat op die hoek van Voortrekkerweg en Mainstraat geleë is, is in 2002 opgerig en word volgens Hendricks as ŉ baie gewilde en ikoniese gebou op die dorp beskou. “Die sentrum is op ’n unieke en tradisionele Afrika wyse ontwerp, wat die geboorte van die Afrika Renaissance en ekologiese volhoubare ontwikkeling simboliseer.” Die sentrum was aanvanklik vir funksies gebruik en het verskeie ander doele gedien. Dit is egter die afgelope drie jaar vir besoekers gesluit. Paaie om die sentrum, waaronder Mainstraat, Voortrekkerweg en die R102, is tydelik gesluit weens die digte rook wat oor die gebied hang. Motoriste word aangeraai om die gebied te vermy en van alternatiewe roetes gebruik te maak. UPDATE: FIRE AT CULTURAL CENTREThe Kouga Fire Department extinguished the fire that started around 05:30 this morning.The fire, that caused extensive damage to a quarter of the Centre, was due to a fire started inside the building by homeless people.No one was injured. ALERT: ROAD CLOSURE DUE TO FIRERoads leading to and from the Cultural Centre in Humansdorp (Main Street, Voortrekker Road and the R102) are closed due to the Centre burning – causing poor visibility and dangerous conditions.Motorists are advised to avoid the area and use an alternative route. Posted by Kouga Municipality on Monday, August 30, 2021